CELEX: 62014TN0556
Language: hr
Date: 2014-07-28 00:00:00
Title: Predmet T-556/14 P: Žalba koju je 28. srpnja 2014. podnio Victor Navarro protiv presude Službeničkog suda od 21. svibnja 2014. u predmetu F-46/13, Navarro protiv Komisije

6.10.2014   
            
            
               HR
            
            
               Službeni list Europske unije
            
            
               C 351/16
            
         Žalba koju je 28. srpnja 2014. podnio Victor Navarro protiv presude Službeničkog suda od 21. svibnja 2014. u predmetu F-46/13, Navarro protiv Komisije
   (Predmet T-556/14 P)
   2014/C 351/20
   Jezik postupka: francuski
   
      Stranke
   
   
      Žalitelj: Victor Navarro (Sterrebeek, Belgija) (zastupnici: S. Rodrigues i A. Blot, odvjetnici)
   
      Druga stranka u postupku: Europska komisija
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               ukine presudu Službeničkog suda od 21. svibnja 2014. u predmetu F-46/13;
            
         
               —
            
            
               posljedično, usvoji žaliteljeve zahtjeve iz prvog stupnja te stoga:
               
                           —
                        
                        
                           poništi odluku Europske komisije, kao Tijela ovlaštenog za sklapanje ugovora, od 4. listopada 2012. da ne zaposli žalitelja kao člana pomoćnog osoblja u funkcijskoj skupini II;
                        
                     
                           —
                        
                        
                           u mjeri u kojoj je to potrebno, poništi odluku Tijela ovlaštenog za sklapanje ugovora od 7. veljače 2013. kojom se odbija prigovor žalitelja od 19. listopada 2012.;
                        
                     
                           —
                        
                        
                           naknadi njegovu materijalnu štetu;
                        
                     
                           —
                        
                        
                           dodijeli iznos utvrđen ex aequo et bono privremeno određen u visini 50  000 eura za pretrpljenu nematerijalnu štetu;
                        
                     
                           —
                        
                        
                           naloži drugoj stranci u postupku snošenje svih troškova, uključujući troškove ove žalbe.
                        
                     
         
      Žalbeni razlozi i glavni argumenti
   
   U prilog osnovanosti žalbe žalitelj ističe tri žalbena razloga.
   
               1.
            
            
               Prvi žalbeni razlog odnosi se na povredu granica sudskog nadzora Službeničkog suda (u daljnjem tekstu: TFP) koji je svojom ocjenom zamijenio ocjenu uprave.
            
         
               2.
            
            
               Drugi žalbeni razlog odnosi se na pogrešku koja se tiče prava budući da je TFP pogrešno smatrao da u skladu s člankom 3. stavkom 2. Priloga IV. Općih odredaba za provedbu od 2. ožujka 2011. (1) profesionalno iskustvo mora biti odgovarajuće opravdano te biti u vezi s jednim od područja djelovanja Komisije.
            
         
               3.
            
            
               Treći žalbeni razlog odnosi se na pogrešno utvrđene činjenice slučaja jer je TFP u pobijanoj presudi smatrao da žalitelj nije dao opis obavljanih zadaća za Continental Airlines Inc. i da stoga nije dokazao da je njegovo iskustvo bilo „prikladno” za obavljanje dužnosti tajnika.
            
         
      (1)  Opće odredbe od 2. ožujka 2011. za provedbu članka 79. stavka 2. Uvjeta za zapošljavanje drugih službenika Europske unije, kojim se uređuju uvjeti zapošljavanja članova ugovornog osoblja od strane Komisije na temelju članaka 3a i 3b navedenih uvjeta, objavljene u Upravnim obavijestima br. 33-2011. [neslužbeni prijevod]